На основу члана 99. став 3. члана 109. став 3. и 119. став 1. тачка 1) а у вези са чланом 83. став 8. тачка 7) и став 9, члана 99. став 3. и 119. став 1. тачка 1) Закона о основама система образовања и васпитања („Службени гласник РС“, број 88/2017, 10/2019, 6/2020, 129/2021. и 92/2023. годин – у даљем тексту Закон) и Смерница за употребу мобилног телефоона, електронског уређаја и другог средства у доуниверзитетском образовању које је донео Завод за вредновање квалитета образовања и васпитања, Школски одбор Угоститељско-туристичке школе у Чајетини, на седници одржаној дана 29.04.2024. године донео је

**П Р А В И Л Н И К  
О УПОТРЕБИ МОБИЛНОГ ТЕЛЕФОНА, ЕЛЕЛКТРОНСКОГ УРЕЂАЈА, И ДРУГОГ СРЕДСТВА У ШКОЛИ**

**I ОСНОВНЕ ОДРЕДБЕ**

**Члан 1.**

Овим правилником се уређује употреба мобилних телефона, електронских уређаја и других средстaва током трајања школских часова, на одморима, током времена када ученици обављају школске активности унутар и ван школе (укључујући посете, излете, екскурзије, наставу у природи и хибридну наставу) од стране ученика, родитеља ученика односно других законских заступника ученика ( у даљем тексту: родитељи), запослених и трећих лица у Школи.

Дигитални уређај означава рачунар, лаптоп, таблет, паметни мобилни телефон, технологију која се може носити (као што су паметни сатови и слушалице) и друге уређаје који могу да примају, чувају, обрађују и деле дигиталне информације и да се повежу са апликацијама, веб локацијама и другим онлајн услугама. Овај термин односи се на мобилни телефон, електронски уређај и друго средство.

Лични дигитални уређај ученика означава било који дигитални уређај унесен у школу који је у власништву ученика (или његове породице).

**Члан 2.**

Поштовањем овог Правилника обезбеђује се успешно одвијање образовно-васпитног процеса, висок ниво радне дисциплине, концентрације и безбедности у Школи и превентивно делује на појаву дигиталног насиља у Школи.

ЛИЧНИ ДИГИТАЛНИ УРЕЂАЈИ

Ученицима ЈЕ дозвољено да понесу личне уређаје у школу као мера да се:

• допринесе њиховој безбедности док путују у школу и из школе;

• омогући њиховим родитељима/законским заступницима да их контактирају ван школског времена;

• омогући њихово коришћење током читавог школског дана само за ученике за које важи изузеће од школске политике а на основу посебног одобрења школе.

Ученици у школу доносе мобилне уређаје на сопствену одговорност и одговорност родитеља. Употреба личних мобилних телефона у школи предвиђена је искључиво у едукативне сврхе. Одговарајућа употреба уређаја и правила која се тичу уређаја се примењују од тренутка када ученик стигне у школу до тренутка када из ње изађе.

Од ученика се очекује да буду одговорни за дигиталне уређаје које доносе у школу тако што ће:

• их чувати у сваком тренутку и неће их позајмљивати другима;

• се придржавати правила за коришћење дигиталних уређаја током читавог школског дана.

Школа не преузима одговорност за личне дигиталне уређаје ученика уколико се изгубе, позајме, оштете или буду украдени. Ученик је одговоран за чување свог уређаја и његово правилно обезбеђивање. Запослени у школи нису одговорни за стање приватних дигиталних уређаја ученика.

Коришћење личних дигиталних уређаја у школи јесте омогућено под јасним правилима која морају строго да се поштују. Такође се предочава да се ова могућност може опозвати у случају злоупотребе.

**II УПОТРЕБА МОБИЛНИХ ТЕЛЕФОНА ОД СТРАНЕ УЧЕНИКА**

**Члан 3.**

Коришћење мобилних телефона за време часова од стране ученика је забрањена. Телефони морају бити искључени за време трајања часова.

За време трајања часа ученик је обавезан да одложи мобилни телефон у кутију предвиђену за то.

Ученици могу користити мобилни телефон у току часа, само уз дозволу наставника, у циљу обраде одговарајуће наставне јединице.

Ученици који имају хитни случај могу да се јаве кући уз одобрење наставника.

Уколико ученик користи телефон без дозволе наставника, наставник ученика одмах уписује у напомену у Е-дневник.

**Члан 4.**

Директор или друго лице номинована од стране директора управљаће појединачним захтевима родитеља/законских заступника ученика за било каква изузећа од школске политике која се односи на употребу мобилног телефона, електронског уређаја и другог средства. Директори могу да дозволе одређенимученицима да користе мобилне телефоне у образовне сврхе током читавог школског дана уколико је то одговор на неке њихове специфичне здравствене потребе или представља део додатне образовне подршке како би се тим ученицима омогућило да учествују у образовању на истој основи као и други ученици

Ученици имају право да у току малог и великог одмора телефоне користе за комуникацију звањем или слањем СМС порука.

Сликање или снимање других ученика, наставника, наставног процеса у току трајања наставе или у време одмора, у Школи или дворишту Школе је забрањено.

У Школи је забрањено коришћење друштвених мрежа преко мобилних телефона ученика.

Уколико се утврди да је ученик користио слике или снимке других ученика, настаника или запослених Школе, постављао их на друштвене мреже, против ученика ће бити покренут васпитно-дисциплински поступак у складу са Законом, важећим прописима и општим актима Школе.

**Члан 5.**

Ученици су обавезни:

1. Да се придржавају Правила понашања у Школи и других општих аката Школе у просторијама Школе и школском дворишту, на другом месту на којем се изводи образовно-васпитни рад;
2. Да за време образовно-васпитног рада поштују забрану употребе мобилног телефона и свих других средстава којима се може ометати рад;

**III УПОТРЕБА МОБИЛНИХ ТЕЛЕФОНА ОД СТРАНЕ НАСТАВНИКА / ЗАПОСЛЕНИХ**

**Члан 6.**

Наставници имају могућност да за време наставе, у сврху одржавања наставе и у циљу лакше презентације материјала планираног за обраду одговарајуће наставне једнице користе мобилни телефон.

У друге сврхе, коришћење моблног телефона или других средстава којима се може ометати редован процес рада је забрањено.

**Члан 7.**

Сви запослени у Школи су дужни:

1. Да се придржавају Правила понашања у Школи и других општих аката Школе;
2. Да за време образовно-васпитног рада поштују одредбе овог Правилика о употреби мобилног телефона;

**IV УПОТРЕБА МОБИЛНИХ ТЕЛЕФОНА ОД СТРАНЕ РОДИТЕЉА И ТРЕЋИХ ЛИЦА**

**Члан 8.**

Родитељи и трећа лица (у даљем тексту: остала лица) обавезни су да поштују Правила понашања и друге акте Школе.

**Члан 9.**

Родитељи, поред обавезе које су заједничке за сва остала лица, имају следеће обавезе:  
 1) Да се одазову на позив одељенског старешине, стручног сарадника (педагога или психолога) или наставника и директора Школе;

2) Да редовно долазе на родитељске састанке и да се интересују за ученике и владање свог детета;

3) Да сарађују са одељенским старешином и предметним наставницима у вези са употребом и коришћењем мобилног телефона;

4) Да на родитељским састанцима, седницама и скуповима које организује Школа угасе или утишају свој мобилни телефон;

5) Да обавезно обавесте одељенског старешину о промени броја мобилног телефона;

6) Да пружају подршку Школи у остваривању васпитног рада;

Строго је забрањено сликање или снимање деце, наставника, других запослених и трећих лица у Школи, испред Школе или у дворишту Школе без њихове изричите дозволе.

**V ЗАВРШНЕ ОДРЕДБЕ**

**Члан 10.**

Према ученицима и запосленима који чине повреде обавеза и повреде забрана примењиваће се мере које су утврђене Зконом или општим актом Школе.

Према родитељима односно другим законским заступницима и трећим лицима који чине повреде Правила понашања Школе и повреде забрана, примењиваће се мере које су утврђене законом.

**Члан 11.**

Након ступања на снагу овог Правилника, одељенске старешине су дужне да упознају своје ученике са овим Правилником.

**Члан 12.**

Овај правилник ступа на снагу осмог дана од дана дана доношења и објављивања на огласној табли школе.

**ПРЕДСЕДНИК ШКОЛСКОГ ОДБОРА**  
 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Дел.бр. 346 **/Катарина Луковић/**

Објављено на огласној табли школе дана29.04.2024.